《浮邱社怀赵太史》
明代·陈万言

公暇鸣镳郭外行，池塘春草梦初醒。构堂临水岂无意，浴鹭游丝俱有情。

仙听尊前谈葛令，行吟花下序诸生。浮邱胜事千年在，汤沐依然赵尉城。

作者简介：（?—1535）明大名府大名人。世宗孝洁皇后父。诸生。嘉靖元年授鸿胪寺卿，改都督同知。封泰和伯。乞武清、东安地各千顷为庄田。给事中张汉卿谏阻，不纳。竟给以八百顷。及皇后崩，万言亦绌。